... През май 1905 г., след ужасното поражение на руския флот в битката при Цушима, щабкапитан Василий Рибников (а в действителност – един от най-опасните японски шпиони), който живее в Санкт Петербург, получава най-важната задача в живота си. Независимо от факта, че както на сушата, така и в морето, Япония громи руските войски, силите на империята на „Изгряващо слънце“ се стопяват. Още няколко месеца от войната – и на японците ще свършат и парите, и боеприпасите. Поради това, японското командуване се решава на безпрецедентна в историята на войната провокация: да организира социалистическа революция в Русия, за да принуди Николай II да капитулира. Огромна работа по подготовката на революцията в Русия извършва полковник Акаши, а Рибников, от своя страна, трябва да предаде на революционерите два товара с оръжие. В допълнение, на Рибников е наредено да организира поредица от терористични атаки срещу железопътния транспорт, за да попречи на доставките за руската армия, воюваща в Далечния Изток с японците.